Skol an Emsav
Skol an Emsav zo ur gevredigezh ha skol vrezhonek, hiziv ur greizenn-stummañ, staliet e kreiz-kêr Roazhon. A-raok ar bloavezhioù 1980 e oa un aozadur broadelour evit ar stourm sevenadurel.

Palioù

Kreizenn-stummañ
Ur greizenn-stummañ a vicher war ar brezhoneg eo, da lavaret eo ur skol da zeskiñ brezhoneg gant kelennerien gopret. Kentelioù-noz, stajoù berr ha stajoù hir a vez kinniget e Bro-Roazhon dreist-holl hag e Sant-Ervlan.

Lena Louarn a oa bet renerez etre 1989 ha 2010. Erlec'hiet e oa bet gant Gwenvael Jéquel betek dibenn 2020. Gwenael Dage eo ar rener abaoe deroù 2021. Ur pevarzek den bennak a vez gopret gant Skol an Emsav.

Embannadurioù
Er bloavezhioù 1970-1980 e veze embannet kelaouennoù-studi gant Skol an Emsav.
 Kudenn ar vroad, gant Fañch Kerraen, Ivon Gag, J. Chardronnet, Bernez Rouz ha Laorañs Guillaumie (Skol an Emsav niv. 15, miz Even 1975)
 Kentelioù Eil Derez gant Frañsez Favereau
 Diwar-benn ar sevenadur gant F. Kerrain, I. Gag, M. Noguti, Y.E. Broudig, F. Elegoed, Y. Olier, F. Favereau hag H. Latimier.
 Kompren hol lennegezh - Sens de la littérature bretonne
 Reolennoù an doare-skrivañ nevez gant Lukian Kergoad
 Méthode de breton pour débutants gant Mona Bouzec-Cassagnou e 1981
Pa voe digoret skolioù Diwan e voe embannet un toullad levrioù-bugale:
 An aotrou Nij
 Koulmig, troet diwar ar galleg gant Mark Kerrain.
 Lanig, troet diwar ar galleg gant Mark Kerrain.
 ar rummad levrioù Lom, troet diwar ar c'hatalaneg gant Mark Kerrain.
 Melenig hag an enezenn
 Nolig an Olifant, levrig da livañ, troet diwar ar c'hembraeg gant Mark Kerrain.
 Pare Paotred Dalton ha Ma Dalton, div levrenn eus dastumad Lucky Luke troet diwar ar galleg.
 Pinocchio

Levrioù-deskiñ
Bremañ e vez embannet levrioù-deskiñ :
 an hentenn Oulpan gant Nikolaz Davalan (teir levrenn gant pep a bladenn-arc'hant) 
 Les 1000 premiers mots en breton, stumm brezhonek gant Lukian Kergoat
 Poiladesnouilles, ur c'haier poelladennoù anezhañ, gant Nikolaz Davalan
 Un deiziataer e brezhoneg penn-da-benn, embannet bep bloaz

Kelaouennoù 
Div gelaouenn a vez embannet :
 Bremañ, mizieg, abaoe 1980 (daouvizieg abaoe 2015)
 ♯brezhoneg, daouvizieg, abaoe 2014

Ur gelaouennig enlinenn a oa bet ivez :
 Bremaik, sizhunieg, etre 2004 ha 2011

Liamm diavaez 
 Lec'hienn internet ar gevredigezh
 Ur skol evit an emsav

Diorren ar brezhoneg
Broadelouriezh
Emsav evit hor yezh